《元夕日承再示梅韵佳作过形褒借辄尔继和自兹》
宋代·谢伋

别来无奈岁时催，渴想声猷但指梅。
六逸溪头难角逐，七贤林下曷追陪。
忘怀不觉老将至，揣分争如紧去来。
况值元宵增感慨，十年耳冷听倾杯。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。